
ОБЩИНА ЧАВДАР
_____________________________________________________________________________________________________________
2084 с. Чавдар, област Софийска, ул. „Христо Ботев“ № 9

тел: 07189 2261; факс: 07189 2696; тел. кмет: 07189 2388

e-mail: obchavdar@abv.bg; www.chavdar.eu
Наредба за реда и условията за извършване на търговска дейност 
на територията на община Чавдар
Глава първа 

ОБЩИ ПОЛОЖЕНИЯ
Чл. 1. С тази наредба се уреждат реда и условията за извършване на търговска дейност на територията на община Чавдар. Целта на наредбата е да осигури защита на потребителите и условия за лоялна конкуренция, както и опазване на обществения ред и спокойствието на гражданите.
Чл. 2. С наредбата се въвежда: 
1. регламент за работно време на стационарни обекти и за търговия на открито в имоти частна собственост; 
2. разрешителен режим за ползване на място за извършване на търговия на открито върху терени общинска собственост и за разполагане на подвижни съоръжения пред стационарни търговски обекти. 
Чл. 3. (1) Обектите по чл.2, т.1 са: 
1. обекти за търговия с хранителни стоки; 
2. обекти за търговия с нехранителни стоки; 
3. заведения за хранене и развлечения; 
4. обекти за комунални и други услуги; 
5. хотели и други места за настаняване. 
Глава втора 

ИЗВЪРШВАНЕ НА ТЪРГОВСКА ДЕЙНОСТ В СТАЦИОНАРНИ ОБЕКТИ НА ТЕРИТОРИЯТА НА ОБЩИНА ЧАВДАР
Раздел I 

Ред и условия за заявяване на работно време на стационарни търговски обекти

Чл. 4. (1) При упражняване на търговска дейност в стационарен обект физическите и юридически лица заявяват работното време на обекта в общинска администрация Чавдар. 
(2)Заявлението за работно време на обекта (по образец) в 2 екземпляра се подава до кмета на общината със започване дейността на обекта.
(3) В заявлението се посочва: 

- фирма, ЕИК (БУЛСТАТ);

- вид на търговския обект;

- адрес на търговския обект;

- трите имена и телефон на лицето, отговорно за търговския обект;

- номер на удостоверението за регистрация, съгласно чл. 12, ал. 7 от Закона за храните - за обекти по чл. 3, ал. 1, т. 1 и т. 3;

- номер на удостоверение за вписване в регистър по Закона за занаятите и номер на майсторско свидетелство - за обекта в които се упражняват занаяти;

- обектът се намира/не се намира в жилищна сграда;

- обектът отстои/ не отстои на повече от 30 метра от жилищна сграда.
(4) Търговецът заявява работно време и часове за зареждане. При необходимост представя съгласувана от гл. архитект на община Чавдар схема за разполагане на маси, столове и други подвижни съоръжения около обекта. 
Чл. 4а. (1) За търговски обект в урбанизирани територии търговецът предлага работно време и часове за зареждане в рамките от 06.00 ч. до 23.00 ч. 
(2) За търговски обект, който с дейността си предизвиква шум и се намира на отстояние до 30 метра от жилищни сгради, с работното време от 06.00 ч. до 22.00 ч. 
(3) Търговецът може да предложи работно време извън посоченото по ал. 1 или ал. 2, като в този случай следва да представи протокол от Регионална здравна инспекция (РЗИ) или лицензирана лаборатория за съответствие с допустимите нива на шум в и около обекта. 
(4) При непредставяне на документите по ал. 3 за работно време на обектите по ал. 1 се счита времето, определено в рамките от 06.00 ч. до 23.00 ч., а за обектите по ал. 2 - в рамките от 06.00 ч. до 22.00 ч., като същото се вписва в информационния регистър по чл. 7. 
Чл. 4б. (1) По искане на търговеца, за определен ден, кметът със заповед може да удължи, определеното в заявлението работно време. 
(2) Кметът може със заповед едностранно да промени работното време, ако в рамките на една година са констатирани: 
1. две или повече жалби от граждани за наднормени нива на шум, чиято основателност е доказана с протоколи за замерване на шум от Регионална здравна инспекция (РЗИ); 
2. два или повече случая на неспазване на работното време, установени по надлежния ред от служители на общинската администрация или от органите на вътрешните работи.
Чл. 4в. Не се допуска експлоатация на маси и столове за консумация на открито пред обекти: 
1. по чл. 4а, ал. 1 преди 07.00 ч. и след 23.00 ч. 
2. по чл.4а, ал. 2 преди 07.00 ч. и след 22.00 ч. 
Чл. 5. (1) След подаване на заявлението за работно време на търговския обект, длъжностно лице, упълномощено от кмета извършва проверка и осигурява служебно за нуждите на производството необходимата информация и/или документи от съответния орган. 
(2) При съответствие на заявените с установените от длъжностното лице данни, заявлението се заверява от кмета или упълномощено от него лице и се вписва в информационен регистър „Търговски обекти", като един екземпляр се връща на търговеца. 
(3) Търговецът може да приложи към заявлението за работно време, копия от следните документи: 
1. актуално удостоверение за вписване в търговския регистър към Агенция по вписванията; 
2. удостоверение за регистрация, съгласно чл. 12, ал. 9 от Закона за храните - за обекти по чл. 3, ал. 1, т. 1 и т. 3; 
3. удостоверение за вписване в регистър по Закона за занаятите и майсторско свидетелство - за обекти, в които се упражняват занаяти от юридически лица; 
4. карта за индентификация по регистър БУЛСТАТ, удостоверение за вписване в регистър по Закона за занаятите и майсторско свидетелство - за обекти, в които се упражняват занаяти от физически лица. 
(4) Заверката на заявлението за работно време и вписването му в информационен регистър "Търговски обекти" се извършва в случаите по ал. 1 в едномесечен срок, а по ал. 3 - в 7-дневен срок от подаването му. 
(5) При промяна на обстоятелствата по чл. 4, ал. 3 и/или ал. 4. търговецът е длъжен в 14-дневен срок от настъпването им да информира кмета по реда на чл. 4, ал. 2. Вписването се извършва съобразно чл. 5, ал. 1 - ал. 4. 
Чл. 6. (1) При необходимост, кметът дава задължителни писмени указания, свързани с прилагане на императивни нормативни разпоредби за осигуряване спокойствието на гражданите и обществения ред. 
(2) Информация за постъпилите заявления се предоставя на техническата служба в община Чавдар за установяване законността на обекта, в съответствие с изискванията на ЗУТ. 
Чл. 7. (1) Информационният регистър "Търговски обекти" съдържа: 
- входящ номер на заявлението;

- фирма, ЕИК (БУЛСТАТ);

- седалище и адрес на управление на търговеца;

- трите имена на лицето, представляващо търговеца;

- вид на търговския обект;

- адрес на търговския обект;

- име и телефон на лицето, отговорно за търговския обект;

- работно време и часове за зареждане.
(2) В случаите по чл. 4б, ал. 2 за работно време на обекта в информационния регистър се вписва времето, определено със заповедта на кмета на общината. 
(3) По преценка на кмета на общината могат да се вписват и други обстоятелства. 
(4) Документите по чл. 4а, ал. 3 и чл. 5 се съхраняват от длъжностното лице, което води информационния регистър. 
Чл. 8. Завереното заявление за работно време на търговския обект се съхранява в обекта. 

Раздел II 

Общи изисквания при извършване на търговска дейност в стационарен обект

Чл. 9. (1) На видно място в близост до входа на обекта задължително се поставя постоянен надпис на български език с фирмата на търговеца. 
(2) Надписът по ал. 1 съдържа фирмата и адреса на управление на търговеца, работно време на търговския обект, името и фамилията на лицето отговорно за обекта. 
(3) На витрината на обекта могат да се поставят надписи на български език, указващи вида и наименованието му, както и наименованието на предлаганите стоки и услуги. 
(4) Допуска се на витрините да се поставят надписи на чужд език само, ако те дублират надписите на български език или представляват търговска марка, фирмен знак (лого). 
(5) Когато търговският обект е затворен, търговецът обявява това на мястото, на което обявява работното време. 
(6) Обявеното работно време е задължително за търговеца. 
Чл. 10. (1) Търговецът е длъжен да предлага на потребителя стоки с етикети на български език или и на български език, с изключение на случаите, когато информацията по ал. 2 може да бъде предоставена чрез използването на широко разпространени символи, като пиктограми и други знаци, които са лесно разбираеми за потребителите или чрез използването на наименования за произход на стоките, които са общоизвестни. 
(2) Етикетът задължително съдържа информация за производителя и вносителя, ако стоката е от внос, за вида на стоката, нейните съществени характеристики, срока на годност и условията на съхраняването й и ако е необходимо указания за употреба. 
(3) Информацията, съдържаща се в етикета трябва да бъде разбираема, достъпна, ясна, лесна за отличаване и да не бъде подвеждаща. 
(4) Търговецът няма право да отстранява или променя етикетите, маркировките или друга информация дадена от производителя или вносителя, ако с това свое действие ще подведе потребителя. 
Чл. 11. Когато видът на стоката не позволява поставянето на етикет, търговецът е длъжен да предостави на потребителя данните по чл.10, ал.2 по друг подходящ начин. 
Чл. 11а (1) Всеки търговец предварително поставя на видно място, в непосредствена близост до стоката нейната цена. 
(2) Цената на стоката трябва да бъде посочена в левове за съответната мерна единица или за брой. 
(3) Всеки търговец, който предлага услуги на потребителите е длъжен предварително да обозначи продажните цени на предлаганите от него услуги чрез ценоразпис, поставен на видно място в търговския обект. 
(4) Обявените цени по ал. 1 и ал. 3 трябва да бъдат недвусмислени, лесно разбираеми, ясно и четливо изписани и да не въвеждат потребителя в заблуждение. 
Чл. 12. (1) Лицата, осъществяващи хотелиерство са длъжни: 
1. Да обявяват цените на нощувките и на другите предлагани от тях услуги чрез ценоразпис, поставен на видно за потребителите място в близост до рецепцията и във всяка стая. 
2. Да обявяват цените така, че те да бъдат лесно разбираеми, да са четливо изписани и да не въвеждат потребителите в заблуждение. 
3. Да обявяват цените задължително и в левове. 
(2) В заведенията за хранене и развлечения се осигуряват ценоразписи: лист-меню за кухненската и сладкарската продукция и карт-меню за алкохолни и безалкохолни напитки със съответните продажни цени и грамажи на български език, които трябва да бъдат предоставяни на всеки потребител преди поръчката и при представяне на сметката. 
Чл. 13. За извършената продажба търговецът е длъжен да издава документ, който да съдържа данни за датата на продажбата, вида на стоката или услугата и цената.
Чл. 14. Търговецът е длъжен да държи на разположение на контролните органи следните документи в зависимост от предмета му на дейност: 
1. Заявление за работно време на търговския обект; 
2.. регистрация за извършване на туристическа и туроператорска агентска дейност; 
3. удостоверение за категория на обектите по чл.3, ал.1, т. 3 и т. 5, съгласно Закона за туризма; 
4. копие от документа за произхода на стоките; 
5. удостоверение за вписване в Търговския регистър към Агенция по вписванията; 
6. разрешение за ползване на място за разполагане на подвижни съоръжения пред стационарен търговски обект, схема по чл. 28 б и документ за платена такса. 
7. документи изискуеми от специални нормативни актове, лицензи, разрешителни и други, в зависимост от предмета на дейност. 
Чл. 15. Търговецът е длъжен да предоставя на потребителя търговска гаранция в писмена форма при спазване изискванията на Закона за защита на потребителите при продажбата на стоки, подлежащи на гаранционно поддържане. 
Чл. 16 (1) Търговецът е длъжен да осигури указания за употреба на български език при продажбата на стоки, чиято употреба изисква наличието на технически познания, стоки съдържащи опасни вещества или стоки, чиято употреба предполага наличието на специални умения или спазването на специални изисквания за безопасност. 
(2) Указанията за употреба на стоките съдържат информация, необходима на потребителите за правилното и безопасното използване и инсталиране, свързване, поддръжка или съхраняване на стоките. При необходимост указанията за употреба съдържат списък на съставните части и детайли на стоката. 
Чл. 17. (1) На територията на община Чавдар се забранява: 
1. търговия с пиротехнически изделия с увеселителна цел извън обектите по Закона за оръжията, боеприпасите, взривните вещества и пиротехническите изделия; 
2. продажба на стоки с неустановен произход и на стоки, неотговарящи на изискванията на чл. 16, ал. 1; 
3. продажба и сервиране на алкохолни напитки, тютюн и тютюневи изделия на лица под 18 години; 
4. достъпът на лица до 18 години, без родител или без придружител - надлежно упълномощено пълнолетно дееспособно лице, в питейни заведения, кафенета, дискотеки, обекти за обществено хранене, игрални и компютърни зали след 22.00 ч.; 
5. продажба на алкохолни напитки в учебни, възпитателни и здравни заведения; 
6. продажба на тютюн и тютюневи изделия на територията на детски, учебни и здравни заведения; 
7. ползване на зелените площи, тротоарите и другите места, предназначени за общо ползване, около търговския обект - за съхраняване на стоки и амбалаж; 
8. изстудяване на напитки и други стоки с течаща питейна вода; 
9. разполагане на търговски обекти на територията на зелената система на общината, с изключение на предвидените в подробния устройствен план. 
10. разполагането на озвучителни системи извън търговските обекти в жилищни сгради и озвучаване на пространството около тях в периоа от 22.00 ч. до 08.00 ч. 
(2) При провеждане на масови, обществени и спортни прояви, при необходимост, кмета на общината определя зони и часови граници, в които не се разрешава продажбата на алкохолни напитки. 
Чл. 18. Лицата упражняващи търговска дейност в обекти на територията на общината са длъжни: 
1. да поддържат чистотата в обекта и прилежащата му територия; 
2. да следят за спазването на обществения ред в обекта, като при необходимост информират компетентните органи; 
3. в обекти с нощен режим на работа да осигуряват шумозаглушителна изолация. 
4. да спазват останалите нормативни актове имащи отношение към извършваната дейност. 

Глава трета 

Търговия на открито върху терени общинска собственост. Ред и условия за ползване на място за разполагане на подвижни съоръжения пред стационарни обекти.

Раздел I 

Търговия на открито върху терени общинска собственост

Чл. 19. Търговия на открито е търговия на дребно върху терени общинска собственост - паркове, тротоари, площади, улични платна и други. 
Чл. 20 (1) На територията на община Чавдар не могат да бъдат предмет на търговия на открито: 
1. стоки, които поради този начин на предлагане могат да бъдат опасни за здравето; 
2. лекарства, лекарствени материали и продукти, медико-санитарни и хигиенни материали; 
3. петролни продукти и дериватите им; 
4. вино и спиртни напитки; 
5. промишлени стоки; 
6. стоки, за които е предвидена забрана в нормативен акт. 
(2) Разпоредбите на чл. 17, ал. 1, т. 1, 2, 7, 8 и 9 се прилагат и за търговската дейност по чл. 19. 
Чл. 21. Зоните, в които не може да се извършва търговия на открито се определят с нормативен акт на Общинския съвет. 
Чл. 22. (1) Общият брой на местата, на които може да се извършва търговия на открито, разположението им, видовете съоръжения, площта, която заемат и стоковата специализация се определят със схеми, одобрени от Главния архитект на община Чавдар. 
 (2) Техническите правила за разполагане на съоръженията за извършване на търговия на открито се определят в Наредба за преместваемите обекти, за рекламните, информационните и монументално- декоративните елемента и за рекламна дейност на територията на община Чавдар.

Чл. 22а. Лицата, на които е издадено разрешение по чл. 23, извършват търговия на открито в часовете от 08.00 ч. до 21.00 ч. и задължително отстраняват съоръженията от терените - общинска собственост в останалото време. 
Чл. 23. Търговия на открито се извършва въз основа на разрешение за ползване на място (по образец), издадено от кмета на общината.
Чл. 24 (1) Разрешението по чл. 23 се издава въз основа на заявление (по образец), подадено до кмета на общината.
(2) В заявлението се посочват следните данни: 

- фирма, ЕИК (БУЛСТАТ);

- лицето, което извършва търговската дейност от името на търговеца;

- точен адрес, вид и площ на съоръжението;

- срок за ползване на място;

- вида на стоките, с които ще се търгува;

- работно време.
(3) След подаване на заявлението, длъжностно лице, упълномощено от кмета на общината извършва проверка и осигурява служебно за нуждите на производството необходимата информация и/или документи от съответния орган. 
(4) Търговецът може да приложи към заявлението копия от следните документи: 

- актуално удостоверение за вписване в търговския регистър към Агенция по вписванията;

- други документи, на които лицето, извършващо търговската дейност се позовава.
(5) Когато кандидатът е земеделски производител, към заявлението се прилагат копия от: 

- анкетна карта за регистрация на земеделски производител, заверена от компетентния орган за съответната година;

- регистрационна карта на земеделски производител, заверена за съответната година;

- други документи, на които лицето се позовава.
(6) В случай, че за едно и също място има повече от един кандидат, при избора се прилагат следните критерии: 
1. лице в неравностойно положение - безработно лице с трайни увреждания по Закона за насърчаване на заетостта и Закона за защита от дискриминация или търговец, представляван от такова лице, което се доказва с предвидените в нормативните актове документи; 
2. търговец, добросъвестно ползвал мястото в предходни периоди; 
3. производител на български стоки; 
4. търговец, с адрес на управление на територията на община Чавдар; 
5. други специфични обстоятелства, определени от общинска администрация. 
Чл. 25 (1) Разрешение за ползване на място за извършване на търговия на открито се издава, като съдържа следните данни: 
1. търговецът (производител); 
2. лицето, което представлява търговеца; 
3. лицето, което извършва търговската дейност от името на търговеца; 
4. точен адрес, вид и площ на съоръжението; 
5. срок на разрешението; 
6. вида на стоките, с които ще се търгува; 
7. работно време; 
(2) Търговската дейност се извършва от лицето в неравностойно положение, когато при избора на кандидат се ползва критерия по чл. 24, ал. 6, т. 1, което обстоятелство се вписва в разрешението. 
Чл. 26. При извършване на търговия по чл. 19, търговецът е длъжен да представи при поискване от контролните органи следните документи: 
1. разрешение за ползване на място по чл. 23; 
2. копие от документа за произход на стоките; 
3. документи, изискуеми от други нормативни актове. 
4. копие от документ за платена такса за ползване на място. 
Чл. 26а. Разпоредбите на Глава Втора, Раздел II се прилагат съответно и при извършване на търговия на открито върху терени общинска собственост. 
Чл. 27. При провеждане на обществени, спортни и други мероприятия, кметът на община Чавдар или упълномощено от него длъжностно лице издава разрешение за ползване на място за извършване на търговия на открито по реда на чл. 24. 

Раздел II 

Ред и условия за ползване на място за разполагане на подвижни съоръжения пред стационарни обекти

Чл. 28 (1) Пред стационарни търговски обекти, върху терени общинска собственост могат да бъдат разполагани подвижни съоръжения, обслужващи извършваната в обекта търговска дейност. 
(2) Подвижни съоръжения по смисъла на ал. 1 са: 
1. маси и столове за консумация на открито; 
2. хладилни витрини; 
3. щендери и стелажи за излагане на предлагани за продажба в търговския обект стоки; 
(3) От съоръженията по ал. 2 не може да се извършва самостоятелна търговска дейност. 
(4) Не могат да бъдат предмет на излагане по ал. 2, т. 3 стоките, изброени в чл. 20, ал. 1 от тази наредба. 
(5) Захранването с електрическа енергия на съоръженията по ал. 2 може да се извършва само от обекта, пред който са поставени и следва да бъде в съответствие с нормативните изисквания относно захранването с оглед запазване живота и здравето на гражданите. 
Чл. 28а. Разполагането на подвижни съоръжения по чл. 28, ал. 2 се извършва въз основа на разрешение за ползване на място (по образец), издадено от кмета на общината.
Чл. 28б (1) За разполагане на подвижни съоръжения пред стационарни търговски обекти се изготвя индивидуална схема, указваща заеманата площ, пространственото разположение, отстоянията от сгради и от регулационни и имотни граници и други специфични изисквания. 
(2) Когато за разполагане на съоръженията по чл. 28, ал. 2, т. 1 се предвижда поставянето на подиуми на ограждащи декоративни елементи - кашпи, съдове за озеленяване, декоративно осветление, предпазни елементи и други, същите се отразяват в схемата по ал. 1, като задължително се указва тяхното точно разположение. Схемата по ал. 1 се поставя на видно място в търговския обект. 
(3) По изключение, площта за разполагане на съоръженията по чл. 28, ал. 2, т. 1, може да бъде покрита с конзолно закрепени за фасадата на търговския обект тенти или чадъри на собствена конструкция и/или оградена с ветробрани от винил или стъкло с или без кашпи с озеленяване, въз основа на одобрена схема. Схемата се съгласува предварително от главния архитект на общината.
(4) Търговецът е длъжен да ползва мястото, съобразно одобрената схема. 
(5) За съоръженията по ал. 2 и 3 и тези по чл. 28, ал. 2, т. 3 се одобрява индивидуален проект от главния архитект на община Чавдар. 
Чл. 28в (1) Разрешение се издава въз основа на заявление (по образец), подадено до кмета на общината. 
(2) В заявлението по ал. 1 се посочва номера на завереното заявление за работно време на търговския обект, пред който ще се разполагат подвижни съоръжения и се прилага индивидуална схема по чл. 28б и индивидуалния проект, одобрен от главния архитект на община Чавдар, когато такъв се изисква по наредбата. 
Чл. 28г (1) В разрешението за ползване на място за разполагане на подвижни съоръжения пред стационарен търговски обект задължително се посочват следните данни: 
1. търговецът; 
2. вид на стационарния обект и номер на заявлението по чл. 4; 
3. точен адрес; 
4. вид на съоръжението, в съответствие с чл. 28, ал. 2 и заемана площ; 
5. срок на разрешението; 
6. стокова специализация; 
7. работно време; 

Раздел III 
Общи изисквания

Чл. 28д (1) Разрешенията по чл. 23 и чл. 28 а по опис се представят в Община Чавдар - Дирекция "Админитративно-правно обслужване и финансови дейности". 
(2) Дирекция "Админитративно-правно обслужване и финансови дейности" извършва проверка на разрешенията и съответствието им с изискванията на настоящата наредба и ги заверява. 
(3) Описи на заверените разрешения се съхраняват в Община Чавдар - Дирекция "Админитративно-правно обслужване и финансови дейности". 

(4) Разрешения без заверка от Дирекция "Админитративно-правно обслужване и финансови дейности" се считат за невалидни и подлежат на изземване от контролните органи при проверка. 
Чл. 28е. Издадените разрешения по чл. 23 и чл. 28 а и данните в тях се вписват в регистри от упълномощено със заповед на кмета на общината длъжностно лице. 
Чл. 29. (1) За ползване на място за извършване на търговия на открито, както и за разполагане на подвижни съоръжения пред стационарни търговски обекти се заплаща такса по Наредбата за определяне и администриране на местни такси и цени на услуги, предоставяни от община Чавдар.
Чл. 30. (1) Органът, издал разрешението за ползване на място за извършване на търговия на открито или за разполагане на подвижни съоръжения пред стационарни търговски обекти може да го прекрати: 
2. когато мястото не се използва, в съответствие с издаденото разрешение; 
3. когато мястото не се използва от лицето, на което е предоставено; 
4. когато обществени нужди налагат това; 
5. по искане на лицето, на което е издадено. 
(2) Искането по ал. 1, т. 5 се подава до кмета на общината не по-късно от 7 (седем) дни преди датата на прекратяване. 
(3) Прекратяването се вписва в съответния регистър по чл. 28е и за това обстоятелство се информира Дирекция "Админитративно-правно обслужване и финансови дейности".
Глава четвърта 

Търговия на открито в имоти частна собственост

Чл. 31. (1) При упражняване на търговска дейност на открито в имоти частна собственост търговците (физически и юридически лица) заявяват работно време в общинска администрация Чавдар. 
(2) Заявлението по ал. 1 (по образец) в два екземпляра се подава до кмета на общината при започване на дейността. 
(3) В заявлението се посочват следните данни: 

- фирма, ЕИК (БУЛСТАТ);

- лицето, което извършва търговската дейност от името на търговеца;

- точен адрес, вид и площ на съоръжението;

- вида на стоките, с които ще се търгува;

- работно време.
(4) След подаване на заявлението, длъжностно лице, упълномощено от кмета на общината извършва проверка и осигурява служебно за нуждите на производството необходимата информация и/или документи от съответния орган. 
(5) Търговецът може да приложи към заявлението копия от следните документи: 

- актуално удостоверение за вписване в търговския регистър към Агенция по вписванията;

- други документи, на които лицето, извършващо търговската дейност се позовава.
(6) Когато заявителят е земеделски производител, към заявлението се прилагат копия от: 

- анкетна карта за регистрация на земеделски производител, заверена от компетентния орган за съответната година;

- регистрационна карта на земеделски производител, заверена за съответната година;

- други документи, на които лицето се позовава.
Чл. 32. (1) Заявлението за работно време се заверява и се вписва в информационен регистър „Обекти за търговия на открито в имоти частна собственост" от упълномощено от кмета на общината длъжностно лице в едномесечен срок за случаите по чл. 31, ал. 4, а в случаите по чл. 31, ал. 5 и ал. 6 - в 7 (седем) дневен срок от подаването му. Екземпляр от завереното заявление се предоставя на заявителя. 
(2) Търговецът е длъжен да представи при поискване от контролните органи следните документи: 
1. заявление за работно време за търговия на открито в имот частна собственост; 
2. копие от документа за произход на стоките; 
3. .документи изискуеми от други нормативни актове.
(3) При промяна на обстоятелствата по чл. 31, ал. 3, търговецът е длъжен в 14-дневен срок от настъпването им да информира кмета на общината по реда на чл. 31, ал. 2. Вписването се извършва съобразно чл. 32, ал. 1. 
Чл. 33. (1) Работното време за извършване на търговия на открито в имоти частна собственост се определя в рамките от 07.00 ч. до 22.00 ч. 
(2) Разпоредбите на чл. 4в и на Глава Втора, Раздел II се прилагат съответно и при извършване на търговия на открито в имоти частна собственост. 
(3) Не могат да бъдат предмет на търговска дейност на открито в имоти частна собственост: 
1. стоки, които поради този начин на предлагане могат да бъдат опасни за здравето; 
2. лекарства, лекарствени материали и продукти, медико-санитарни и хигиенни материали; 
3. петролни продукти и дериватите им; 
4. вино и спиртни напитки; 
5. стоки, за които е предвидена забрана в нормативен акт. 

Глава пета 

КОНТРОЛ И САНКЦИИ

Чл. 34. (1) Контролът по спазване разпоредбите на тази наредба се осъществява от кмета на общината.
(2) Проверки се извършват от служители на общинската администрация, упълномощени със заповед от кмета на общината.  
(3) Проверки по спазване на работното време на стационарните търговски обекти, вписано в съответните информационни масиви и работното време по чл. 4в и чл. 22а се извършват от лицата по ал. 2 и ал. 3 и от органите на вътрешните работи. 
Чл. 35. (1) Лицата по чл. 34, ал. 2 и ал. 3 при осъществяване на контролните си правомощия имат право: 
1. на свободен достъп в търговските обекти; 
2. да изискват необходимите документи във връзка с осъществявания от тях контрол; 
3. да привличат експерти в съответната област, когато проверката е особено сложна и изисква специални знания; 
4. да съставят актове за установяване на административни нарушения; 
(2) Лицата по чл. 34, ал. 2 и ал. 3 са длъжни да: 
1. установяват точно фактите при извършвания от тях контрол; 
2. опазват служебната и търговската тайна и да не разгласяват данни от проверките преди тяхното приключване, както и да не използват информацията от проверката извън предназначението й; 
3. уведомяват съответния специализиран орган за контрол в случаите, когато смятат, че е налице нарушение на друг нормативен акт. 
(3) Наказателните постановления за нарушения на разпоредбите на тази Наредба се издават от лицата по чл. 22, ал. 5 от Закона за местното самоуправление и местната администрация. 
Чл. 36. (1) (Изм. с Решение № 166 от Протокол № 18/27.02.2025 г.) За нарушения на разпоредбите на чл. 4, чл. 22а, чл. 23, чл. 28, чл. 28а, чл. 28б и чл. 31, на виновните лица се налага глоба, а на едноличните търговци и юридическите лица - имуществена санкция в размер от 300 до 2 000 лв. – от 153.39 до 1022.58 евро.
(2) (Изм. с Решение № 166 от Протокол № 18/27.02.2025 г.) За нарушения на разпоредбите на чл. 5, ал. 5, чл. 14, чл. 26, чл. 32, ал. 2 и ал. 3, на виновните лица се налага глоба, а на едноличните търговци и юридическите лица - имуществена санкция в размер от 100 до 1 000 лв. - от 51.13 до 511.29 евро.
(3) (Изм. с Решение № 166 от Протокол № 18/27.02.2025 г.) При неспазване на работното време, вписано в съответните информационни масиви, респ. регистри и свързано с нарушаване на спокойствието на гражданите, на виновните лица се налага глоба от 300 до 2 500 лв. от 153.39 до 1278.23 евро., а на едноличните търговци и юридическите лица - имуществена санкция в размер от 1 000 до 5 000 лв. - от 511.29 до 2556.46 евро.
(4) (Изм. с Решение № 166 от Протокол № 18/27.02.2025 г.) За нарушения на разпоредбите на чл. 10 и чл. 11 на виновните лица се налага глоба, а на едноличните търговци и юридическите лица - имуществена санкция в размер от 300 до 1 500 лв. - от 153.39 до 766.94 евро.
(5) (Изм. с Решение № 166 от Протокол № 18/27.02.2025 г.) За нарушения на разпоредбите на чл. 11а и чл. 12 на виновните лица се налага глоба, а на едноличните търговци и юридическите лица - имуществена санкция в размер от 300 до 3 000 лв. - от 153.39 до 1533.87 евро.
(6) (Изм. с Решение № 166 от Протокол № 18/27.02.2025 г.) За нарушения на разпоредбите на чл. 9 и чл. 13 на виновните лица се налага глоба, а на едноличните търговци и юридическите лица - имуществена санкция в размер от 500 до 3 000 лв. - от 255.64 до 1533.87 евро.
(7) (Изм. с Решение № 166 от Протокол № 18/27.02.2025 г.) За нарушения на разпоредбите на чл. 15 на виновните лица се налага глоба, а на едноличните търговци и юридическите лица - имуществена санкция в размер от 500 до 1 500 лв. - от 255.64 до 766.94 евро.
(8) (Изм. с Решение № 166 от Протокол № 18/27.02.2025 г.) За нарушения на разпоредбите на чл. 16 на виновните лица се налага глоба, а на едноличните търговци и юридическите лица - имуществена санкция в размер от 500 до 2 000 лв. - от 255.64 до 1022.58 евро.
(9) (Изм. с Решение № 166 от Протокол № 18/27.02.2025 г.) За нарушения на разпоредбите на чл. 17, чл. 18, чл. 20 и чл. 33, ал. 3 на виновните лица се налага глоба от 300 до 2 500 лв. - от 153.39 до 1278.23 евро., а на едноличните търговци и юридическите лица - имуществена санкция в размер от 1 000 до 5 000 лв. - от 511.29 до 2556.46 евро.
 (10) (Изм. с Решение № 166 от Протокол № 18/27.02.2025 г.) За нарушения на тази наредба, извън посочените в тази глава, виновните лица се наказват с глоба, а едноличните търговци и юридически лица - с имуществена санкция в размер от 50 до 500 лв. - от 25.56 до 255.64 евро.
(11) При повторно нарушение по тази глава, виновните лица се наказват с глоба, а едноличните търговци и юридическите лица - с имуществена санкция в двоен размер. 
Чл. 36а. (1) Съоръженията, обектите и елементите, служещи за извършване на търговска дейност по тази наредба, поставени върху общински имоти, без разрешение за ползване на място, се премахват незабавно за сметка на нарушителите след констатирането им от лицата по чл. 34, ал. 2. 
(2) При необходимост премахването по ал. 1 се извършва със съдействието на органите на полицията. 
Чл. 37. За образуване на административно-наказателни производства за нарушения на тази наредба, съставяне на актове, издаване, връчване и обжалване на наказателните постановления и тяхното изпълнение се прилагат разпоредбите на Закона за административните нарушения и наказания. 
ДОПЪЛНИТЕЛНИ РАЗПОРЕДБИ 

§ 1. "Урбанизирани територии" са населените места и селищните образувания. 
§ 2 "Актуално удостоверение за вписване в търговския регистър към Агенция по вписванията" е удостоверение, издадено не по-рано от 6 (шест) месеца от датата на подаването му по реда на тази наредба. 
§ 3. 1. "Услуга" по смисъла на тази наредба е всяка материална дейност, самостоятелно планирана и извършена, предоставена възмездно и предназначена за друго лице - потребител. 

Не са услуги по смисъла на тази наредба:

- независимите дейности в научната, литературната, художествената, образователната или педагогическата област;

- независими дейности на лекари, адвокати, нотариуси, съдия-изпълнители, инженери, архитекти, зъболекари и счетоводители;

- самостоятелно планирани и извършени дейности от търговци, за които в специален закон е предвиден лицензионен или регистрационен режим с изключение на тези, за които компетентен орган по издаването на лиценза или за извършване на регистрацията е кметът на общината.

2. "Ветробран" е сглобяем и прозирен елемент от винил или стъкло, който може да бъде поставен с цел защита от вятър и дъжд на маси за консумация на открито. 

3. "Търговец" по смисъла на тази наредба е лице по смисъла на § 13, т. 2 от Закона за защита на потребителите. 
§ 4. "Започване на дейността" е 7 (седем) дневния период от датата на заверяване на свидетелството за регистрация на фискално устройство на обекта в Териториалната дирекция на Национална агенция по приходите (НАП). 
§ 5. "Обществена нужда" е необходимост от провеждане на мероприятия от обществена значимост за населението на община Чавдар, свързана със строителни, ремонтни, стопански, административни и др. дейности, обществена сигурност, обществена безопасност, обществено здраве, опазване на околната среда, опазване на националното, историческото и културното наследство и др. 

ПРЕХОДНИ И ЗАКЛЮЧИТЕЛНИ РАЗПОРЕДБИ 

§ 1. До приемане на нормативен акт от Общинския съвет по чл. 21 от наредбата кмета на община Чавдар издава заповед за местата, на които не може да се извършва амбулантна търговия. 
§ 2. В срокове, регламентирани от Наредбата за преместваемите обекти, кмета актуализира схемите по чл. 23 от наредбата. 
§ 3. В 6 (шест) месечен срок от влизане в сила на тази наредба кмета следва да предприема необходимите мерки за привеждане на съществуващите съоръжения за амбулантната търговия в съответствие с одобрените от общината типови проекти. 
§ 4. Контролът по спазването на чл. 12 от тази наредба се осъществява от лица, упълномощени по реда на Закона за туризма. 
§ 4а. При подаване на документи по чл. 5, ал. 1 и ал. 2, чл. 24, ал. 2 и чл. 31, ал. 4, т. 1 от тази наредба, търговците, вписани в търговския регистър и в регистъра на кооперациите при окръжните съдилища, които не са пререгистрирани по реда на § 4 от Преходните и заключителни разпоредби към Закона за Търговския регистър, вместо актуално удостоверение за вписване в търговския регистър към Агенция по вписванията, прилагат удостоверение за актуално състояние, издадено от съответния окръжен съд и карта за идентификация по регистър БУЛСТАТ. 
§ 4б. За търговските обекти по Глава Втора, Раздел I от наредбата, вписани в информационен масив "Търговски обекти" по досегашния ред, с работно време извън рамките от 06.00 ч. до 23.00 ч., лицата по чл. 4, ал. 1 в 6-месечен срок от влизане в сила на измененията на наредбата следва да приведат дейността си в съответствие с изискванията на чл. 4а. 
§ 5. Указания по тълкуване и прилагане на наредбата се дават от кмета на община Чавдар. 
§ 6. Тази наредба отменя Наредбата за реда за провеждане на търговска дейност на територията на община Чавдар, приета с решение № 116 на Общински съвет Чавдар по протокол № 12 от 30.09.2008 г. 
§ 7. В едномесечен срок от влизане в сила на тази наредба, лицата, извършващи търговия с алкохол и спиртни напитка уведомяват писмено за това общинска администрация по местонахождение на обекта. 
§ 8. Настоящата наредба и приложенията към нея се довеждат до знанието на населението чрез публикуване в сайта на община Чавдар.
§ 9. Тази наредба се издава на основание чл. 20, чл. 21, ал. 1, т. 13 и чл. 22, ал. 1 от Закона за местното самоуправление и местната администрация, във връзка с чл. 72 и чл. 80 от Закона за местните данъци и такси. 
§ 10. Наредбата е приета от Общински съвет – община Чавдар с решение № 423 по протокол № 41 от 29.11.2018 г. 
§ 11. До влизане в сила на нормативен акт на Общински съвет – община Чавдар по чл. 21 от Наредбата, кметът на Община Чавдар, издава заповед за местата общинска собственост, върху които не може да се извършва търговия на открито. 
§ 12. При подаване на документи по чл. 5, ал. 3, т. 1, чл. 24, ал. 4 и чл. 31, ал. 5 от тази наредба, търговците, вписани в търговския регистър и в регистъра на кооперациите при окръжните съдилища, които не са пререгистрирани по реда на § 4 от Преходните и заключителни разпоредби към ЗТРРЮЛНЦ, вместо актуално удостоверение за вписване в търговския регистър към Агенция по вписванията, прилагат удостоверение за актуално състояние, издадено от съответния окръжен съд и карта за идентификация по регистър БУЛСТАТ. 
§ 13. Настоящата Наредба е актуализирана с Решение № 166 по Протокол № 18 от 27.02.2025 г. на Общински съвет – Чавдар.
ОБРАЗЦИ КЪМ НАРЕДБАТА 
	 

	

	Вх. №.../....г.

	       

 ДО

	 КМЕТА НА ОБЩИНА ЧАВДАР

	                                                     

	 

	ЗАЯВЛЕНИЕ

	за работно време на стационарен търговски обект

	 

	 ........................................................

	(фирма, ЕИК/БУЛСТАТ/)

	 

	 ........................................................

	(вид на търговския обект)

	 

	 ........................................................

	(адрес на търговския обект)

	 

	 ........................................................

	(работно време)

	 

	 ........................................................

	(часове за зареждане)

	 

	 ........................................................

	(трите имена и телефон на лицето, отговорно за търговския обект)

	 

	 ........................................................

	(номер на удостоверението за регистрация, съгласно чл.12, ал.9 от Закона за храните - за обектите по чл.З, ал.1, т.1 и т.З от наредбата)

	 

	 ........................................................

	(номер на удостоверението за вписване в регистъра по Закона за занаятите и номер на майсторското свидетелство - за обекти, в които се упражняват занаяти)

	 

	 Обектът се намира /не се намира/ в жилищна сграда.

	 

	 Обектът отстои /не отстои/ на повече от 30 метра от жилищна сграда.

	 

	 Вярното се подчертава

	 

	 Приложени копия от документи, съгласно чл.5, ал.З от наредбата:.....................

	 

	 При промяна в обстоятелствата, вписани в настоящето заявление се задължавам да уведомя районната администрация в 14 (четиринадесет) дневен срок.

	 

	 Подпис:.............................................................

	/име, фамилия на управителя, печат/

	 

	 Попълва се от районната администрация:

	 

	 Осигурени служебно документи:

	 

	 ........................................................

	........................................................

	Съгласувано работно време:..............................

	 

	 Заявлението е вписано под №.............../...... в информационен масив „Търговски обекти" на район „........................."

	 

	    
Кмет на община Чавдар

	           /подпис, печат/

	 


Образец 
	Вх. №.../....г.

	                          
 ДО

	 КМЕТА НА ОБЩИНА ЧАВДАР

	                                        

	

	ЗАЯВЛЕНИЕ

	 

	за издаване на разрешение за ползване на място за извършване на търговия на открито

	върху терен общинска собственост

	от.....................................................................................

	(фирма, ЕИК/БУЛСТАТ/ на търговеца или трите имена на физическото лице - производител)

	 

	 

	 Уважаеми Господин (жо)..................................... ,

	Желая да ми бъде издадено разрешение за ползване на място за извършване на търговия на открито върху терен общинска собственост за срок

	 

	 от............................. до................ 20......... г.

	                                    (до 6 месеца)

	 

	 1.   Точен адрес..................................................

	 

	 2.   Вид и площ на съоръжението...................................

	 

	 3.   Вид на стоките, с които ще се търгува........................

	 

	 4.   Трите имена на лицето, което извършва търговската дейност от името на търговеца/производителя................................

	 

	 5.   Работно време...........................................................

	 

	 Прилагам следните документи:

	

	 Подпис:

	 /име, фамилия на управителя, печат/




	 
 Вх. №................ /................ г.

	 



	ДО

	КМЕТА НА ОБЩИНА ЧАВДАР

	

	

	З А Я В Л Е Н И Е

	за издаване на разрешение за ползване на място за разполагане на подвижни съоръжения пред стационарен търговски обект върху терен общинска собственост

	 

	 от.......................................................................................... 

	(фирма, ЕИК/БУЛСТАТ/)

	 

	 Уважаеми Господин (жо).................................. ,

	Желая да ми бъде издадено разрешение за ползване на място за разполагане на подвижни съоръжения върху терен общинска собственост пред стопанисвания от мен стационарен търговски обект за срок

	от............................ до........................ 20...... г.

	(до 6 месеца)

	 

	 1. Точен адрес на обекта...............................................................

	2. Вид на стационарния обект, номер на заявлението по чл. 4......... 

	3.Вид на съоръжението...............................................................

	4.Заемана площ - общо....................... кв.м.

	5. Площ за поставяне на ограждащи декоративни елементи - ...... кв.м.

	(при разполагане маси и столове за консумация на открито)

	6.  Стокова специализация..............................................................

	7.  Работно време на съоръженията.................................................

	                                                      (в рамките от 07.00 ч. до 22.00 ч.)

	Прилагам следните документи:

	Индивидуална схема по чл. 286 от НРУИТДТСО

	......................................................................

	......................................................................

	 

	 ЗАБЕЛЕЖКА: Точка 5 се попълва, при искане за издаване на разрешение за ползване на място за разполагане на маси и столове за консумация на открито пред стационарни обекти. Посочената в т. 5 площ е част от площта по т. 4.

	 



	                                        Подпис:

	                                                  /име, фамилия на управителя, печат/




ОБРАЗЕЦ ПО ЧЛ. 23 
	ОБЩИНА ЧАВДАР

	РАЗРЕШЕНИЕ

	за ползване на място за извършване на търговия на открито върху терен общинска собственост

	№......................./............................

	Със срок от........................до........................20.....г.

	(точен адрес)

	(вид и площ на съоръжението)

	(вид на стоките, с които ще се търгува)

	(търговец/производител)

	(трите имена на лицето, което представлява търговеца)

	(трите имена из лицето, което извършва търговската дейност от името на търговеца)

	(работно време)

	Таксата за ползване на място в размер на :...............лв. (...............лв.) на месец, се заплаща в касата

	на Община „.....................," или по сметка:

	(в платежното нареждане се записва като основание: изх. № на разрешението и периода, за който

	се отнася плащането).

	За първия месец таксата се заплаща при издаване на разрешението, а за всеки следващ месец -

	авансово от 20-то до 30-то число на предходния месец.

	Настоящото разрешение се прекратява:

	1. при неплащане на таксата за ползване повече от един месец;

	2. когато мястото не се използва в съответствие с издаденото разрешение;

	3. когато мястото не се използва от лицето, на което е предоставено;

	4. когато (обществени нужди налагат това.

	Настоящото разрешение може да бъде прекратено предсрочно по искане на лицето, на което е издадено, отправено не по — късно от 7 (седем) дни преди датата на прекратяване.



	..........................................

	ДИРЕКТОР:                                                  КМЕТ НА ОБЩИНА ЧАВДАР:

	/подпис, печат/                                             /подпис, печат/

	 




ОБРАЗЕЦ ПО ЧЛ. 28а 

	ОБЩИНА ЧАВДАР


	РАЗРЕШЕНИЕ

	за ползване на място за разполагане на подвижни

	съоръжения пред стационарен търговски обект

	върху терен общинска собственост

	№......................./............................

	Със срок от............................до........................20......г.

	(точен адрес)

	(вид на стационарния обект и номер на заявлението по чл. 4)

	(вид на съоръжението и заемна площ - общо в кв.м.)

	(площ за поставяне на ограждащи декоративни елементи - в кв.м. при разполагане маси и столове за консумация на открито)

	(стокова специализация)

	(фирма)

	(работно време)

	Таксата за ползване на място в размер на :...............лв. (............... лв.) на месец, се заплаща в касата

	На Община,,......................"или по сметка;

	(в платежното нареждане се записва като основание: изх. № на разрешението и периода, за който

	се отнася плащането).

	За първия месец таксата се заплаща при издаване на разрешението, а за всеки следващ месец -

	авансово от 20-то до 30-то число на предходния месец.

	Настоящото разрешение се прекратява:

	1. при неплащане на таксата за ползване повече от един месец;

	2.  когато мястото не се използва в съответствие с издаденото разрешение;

	3.  когато мястото не се използва от лицето, на което е предоставено;

	4.  когато обществени нужди налагат това.

	Настоящото разрешение може да бъде прекратено предсрочно по искане на лицето, на което е издадено, отправено не по - късно от 7 (седем) дни преди датата на прекратяване.



	..........................................

	ДИРЕКТОР:                                                  КМЕТ НА ОБЩИНА ЧАВДАР

	/подпис, печат/                                             /подпис, печат/

